**Ex-i skilleforstærkere består kvalitetstest til den kemiske industri**

Ex-i skilleforstærkerne MACX Analog fra Phoenix Contact har bestået typetest i henhold til NAMUR NA 95 med succes. Det vil sige, at enhederne overholder kravene i IGR (Industrial Practices Interest Group), som er en organisation i den kemiske og farmaceutiske industri.

Skilleforstærkere er enkelt- og dobbeltkanals signalisolatorer til egensikre sikkerhedskredsløb i potentielt eksplosive områder. Disse produkter giver maksimal sikkerhed til systemet og eksplosionsbeskyttelse med minimale pladskrav. De smalle 12,5 mm moduler tilbyder en bred vifte af egenskaber, ATEX og IECEx godkendelser og fuld SIL certifikation.

NAMUR NE 95 omfatter både test af tekniske egenskaber og analyse af forhold som eksplosionsbeskyttelse, vedligeholdelse og reparation, installation og dokumentation for enheden. Testrapporten bekræfter, at enhederne har enestående tekniske egenskaber hvad angår præcision og påvirkning af omgivelsestemperatur, er elektromagnetisk kompatible i henhold til NAMUR NE 21 og er fuld kompatible med Ex-i fieldenheder, har tydelig og letforståelig dokumentation og har en god udnyttelse af plads takket være det kompakte design.

IGR er den kemiske og farmaceutiske industris videns platform. IGR, som for øjeblikket har 31 medlemmer lige fra AkzoNobel til Weylchemie, definerer og repræsenterer brugernes interesser. Som videns platform forestår den udveksling af information og erfaring hvad angår den samlede levetid for anlæg og systemer. IGR yder også service som overvågning af relevante regulativer og sikring af kvalitetsstandarder.

For yderligere information kontakt Product Manager Brian Lumby, blumby@phoenixcontact.dk.